rlitschk/wikidir huggingface dataset:
Friedrich August Ludwig Hellner (* 2. Dezember 1791 in Jeinsen; † 2. August 1862 in Hannober) weer en düütsch Architekt. He hett af 1822 as Konsistorialbaumeister för dat evangeelsch-luthersch Konsistorium in Hannober arbeit. Hellner weer en Söhn vun den Timmermannmeester Johann Christoph Hellner. Sien Utbillen kreeg he bi Friedrich Weinbrenner in Karlsruhe. Siet etwa 1820 leev he weer in Hannober, wo he 1821 dat Bürgerrecht kreeg. 1822 kreeg he de vörläufige, 1824 de endgültige Anstellung bi dat Konsistorium in Hannober. Hellner hett in sien veertigjohrig Amtstiet tallriek, meest klassizistisch Kirchenbauten schafft. He is 1862 storven un wurr up den Neustädter Karkhoff in Hannober bisett. Sien Nahfolger wurr Conrad Wilhelm Hase. Blenner, ev.-luth. Kark (1825–1827) Hainholz, St.-Marien-Kark (1826–1828) Bake, Kark St. Nikolaus (1828–1829) Stolzenau, St. Jacobi (1828–1830) Groten Solschen, St. Pankratius (1828–1832) Öste, ev.-luth. Kark (1825–1827) Schonhagen, ev.-luth. Kark (1822–1831) Bröken, ev.-luth. Kark (1831–1833, 1971 afbraken) Kardörp, St. Nikolaus (1829–1832) Deesse, St. Viti (1832–1834) Abbensen, ev.-luth. Kark (1834–1835) Bonndiek, St. Petrus (1834–1836) Karkweyh, ev.-luth. Kark (1833–1836) Össelse, St. Nicolaus (1835–1837) Bienbüddel, St. Michaelis (1836–1838) Reten, St. Marien (1834–1839) Münste, ev.-luth. Kark (1838–1839) Edderse, St. Bernward (1837–1839) Bergen an der Dumme, Pauluskark (1836–1839) Bülitz, ev.-luth. Kark (1837–1839) Rätzen, ev.-luth. Kark (1837–1840) Dransfeld,
Miriam Oremans (* 9. September 1972 in Berlicum) is en ehmalge nedderlannsch Tennisspelerin. Oremans wunn in dat Johr 2000, tosommen mit hör Düppelpartnerin Kristie Boogert, bi de Olympisch Sömmerspelen in Sydney de Sülvermedaille. In’t Finale hebbt se gegen de beid US-amerikaansch Süsters Venus un Serena Williams verloren. Bi WTA-Turnieren keem se twee Mal in’t Endspeel.1993 verlor se tegen Martina Navrátilová mit 6-2, 2-6, 3-6 un 1997 in Rosmalen tegen Ruxandra Dragomir mit 7-5, 2-6, 4-6. Hör beste Platz up de Tennis Weltranglist weer Platz 25 an 26, Juli 1993. Dübbelkonkurrenzen hett se tosommen mit hör Partnerin Sabine Appelmans dree Mal wunnen. Se hör ok över Johren to dat nedderlannsch Fed-Cup-Team. 2002 truck sück Oremans vun de aktiv Leistungssport torüch. WTA-Profil (engelsch) ITF-Statistik (engelsch) Fed-Cup-Statistik (engelsch)
Wöhrner Wöör is en hoochdüütsch-plattdüüsch sorteert Wöörbook vun Peter Neuber mit en Grammatikdeel (+ Literatuur + Schrievwies) , ruutgeben vun em sülben. – De ›Wöhrner Wöör‹ sünd vör alln en Wöörbook, dat vun Dithmarschen (ut Wöhren un umrum) stammt un för Dithmarschen schreben is. Toeerst, 2001, keem dat as druckt Book ruut; nu kann dat al lang ut’ Internett doolloodt warrn, ümmer to’n Johrswessel aktualiseert un vergröttert. De Wöör schüllt hölpen, datt een sik in Platt beter verwören kann, vör alln in’t Dithmarscher Platt. De Grötte vun dat Wöörbook un datt vele dusend Mool präzies de Quell nöömt warrt, wo dat Woort t. B. opfunnen worr, mookt de ›Wöhrner Wöör‹ to en Quellborn un Warktüüg för Plattsnackers un -schrievers wiet över Dithmarschen un Sleeswig-Holsteen ruut. Dordör datt de ›Wöhrner Wöör‹ nu digitool in WORD (umsunst!) utlevert warrt, kummt as Vördeel opto: Mit de WORD-Söökfunkschoons kann een no hoochdüütsche un plattdüütsche Wöör söken. – Vun af Harvst 2015 warrt en ›SASS-Schrievwies mit Opsetters‹ (›SASS-ergänzende Schreibweise‹) insett, datt een de Eenluden (o, e, ö) vun de Tweeluden (ou, ey, eu, dorför ō, ē, ȫ) vuneenholen kann, wat ü. a. Groth/Müllenhoff un Fehrs op süm Wies kunsequent doon hebbt. Un: â steiht för
Louis Lachenal (* 17. Juli 1921 in Annecy; † 25. November 1955 in’ Vallée Blanche bi Chamonix) weer en franzöösch Bargstieger. Louis Lachenal hörr 1950 de spoodriek franzöösch Annapurna-Expedition an, an de ok Maurice Herzog, Gaston Rébuffat, Lionel Terray, Marcel Ichac, Jean Couzy, Marcel Schatz un Jacques Oudot bedeeligt weern. He un Maurice Herzog weern an' 3. Juni 1950 de eerst Minschen, de up den Tipp vun en 8.000er Barg stunnen. He hett dorbi aber swoor Fröst an de Fööt kreegen, so dat hüm all Taanen un Deelen vun den Vörderfoot amputeert weern. Sien 1956 posthum verapenlicht Daagbookupteknungen to de Expedition, Les Carnets du Vertige, wurrn 1996 in vullstännig Form rutgeven. Hüm gelung all 1946 gemeensam mit Lionel Terray de tweet Begehung vun de Eiger-Noordwand. Enn’ November 1955 is Lachenal während de Affohrt dör dat Vallée Blanche bi Chamonix dör en Stöört in en 25 Meter deep Gletscherspalt to Dood kommen. To Ehren vun sien tallriek Eerstbegehungen in dat Mont-Blanc-Massiv wurr en 3613 m hooch Gratutlööper vun de Mont Blanc du Tacul nah Louis Lachenal nömmt. Up den Pointe Lachenal führen hüüd över teihn Klauterrouten. Maurice Herzog: Annapurna - Erster Achttausender. Ullstein, Wien 1955 - de franzöösisch Originalutgaav kemm 1951
Petra Bredehöft (* 13. September 1961 in Stood) is en plattdüütsche Schrieversche. Bredehöft is 1961 in Stood boren un leevt in Wohlers. Fiete, Flausch un ik in de Hängematt. Quickborn-Verlag, Hamborg 1997, ISBN 3-87651-205-0 De Lüttemann. Mohland-Verlag, Goldebek 2002, ISBN 3-936120-14-5 Ben. De lütte Buur. 2010 Ben. Wiehnachen mit Quiek un Quaak. 2012 Petra Bredehöft in de Datenbank Die niederdeutsche Literatur (hoogdüütsch) Petra Bredehöft ehr Websteed (hoochdüütsch/plattdüütsch)
Benoît B. Mandelbrot (* 20. November 1924 in Warschau; † 14. Oktober 2010 in Cambridge, Massachusetts) weer en franzöösch-US-amerikaansch Mathematiker. He weer emeriteert Sterling Perfesser an de Yale University un wetenschaplich Mitarbeiter an IBM sien Thomas J. Watson Research Center un an dat Pacific Northwest National Laboratory. Mandelbrot leev bit to sien Dood in de USA. He hett wegwiesen Arbeiten to de fraktal Geometrie un Chaosforschung leist. Sien populärst Opdecken is de fraktal Mandelbrot-Menge. Mandelbrot wurr in Polen in en litauisch-jöödsch Familie mit utpräägt akademisch Tradition boren. Sien Moder weer Doktersch, sien Vader Kleedaschhannelsmann. 1936 is de Familie nah Paris översiedelt. As Jung wurde Mandelbrot vun twee Unkels in de Mathematik inführt. 1952 hett he sien Doktertitel in Mathematik an de Pariser Universität kregen. 1958 is he in de Forschungsafdeelen in dat Thomas J. Watson Research Center bi IBM intreden. 1975 wurr he dor to’n IBM Fellow ernannt, en Utteknung, de hüm wietgahnd Freeheiten in sien Forschung mögelk maken dee. Nah sien Emeritierung 1987 wurr he to’n Perfesser för Mathematik an de Universität vun Yale beroopen (bit 2005). Sien woll bekanntst Book is Die fraktale Geometrie der Natur (Basel, 1991. ISBN 3-7643-2646-8). Sien jüngst Book to de fraktal mathematisch Strukturen
Randy Brooks (* 15. März 1919 in Sanford, Maine; † 21. März 1967 ok dor) weer een US-amerikaansch Jazz-Trumpeeter un Baas vun en Swing-Bigband. Randy Brooks fung in dat Öller vun acht Johren mit dat Trompetenspeel an, um mit sien Öllern för de Heilsarmee to spelen. Mit twalf Johren wunn he en Wettbewerb för Nachwuchstrompeter, mit veerteih tour he all mit Rudy Vallee. Nah den Highschool-Afsluss 1937 truck he nah New York City, um as Musiker to arbeiten. He speel bi Claude Thornhill, Bob Allen, Art Jarrett un Les Brown, bevör he 1944 sien eegen Band grünnen dee. De Komponist John Benson Brooks (mit de he nich verwandt is) droog Arrangements för dat Ensemble bi; to de Hööftsolisten hörrn de Vibraphonist Shorty Allen un de Saxophonist Eddie Kane. 1946 speel ok de jung Stan Getz in dat Orchester. Hiterfolge weern Titel as „Tenderly“, „Harlem Nocturne“ un „The Man With the Horn“ för Decca Records. 1947 wurr dat Orchester in’ Down Beat as en vun de besten landsswiet herutstellt. De Spood vun de Band leet aber bald - mit dat Enn’ vun de groot Swingbands – nah. Brooks hett 1949 en anner Bandleaderin, Ina Ray Hutton, heiraadt un truck mit hör
Andreas Schmidt is de Naam von Andreas Schmidt (1912–1948), sövenbörgschen Politiker, Andreas Schmidt (* 1956), düütschen Politiker, Andreas Schmidt (* 1956), düütschen Speelbaas, Andreas Schmidt (* 1957), düütschen Schriever un Publizist, Andreas Schmidt (* 1959), düütschen Swemmer, Andreas Schmidt (* 1959), düütschen Footballspeler, Andreas Schmidt (* 1960), düütschen Konzert- un Opernsinger, Andreas Schmidt (1961–2015), düütschen Journalist un Manager, Andreas Schmidt (1963–2017), düütschen Schauspeler un Rocksinger, Andreas Schmidt (* 1967), düütschen Künstler, Fotograaf un Galerist, Andreas Schmidt (* 1967), düütschen Jazzpianist un Komponist, Andreas Schmidt (* 1969), düütschen Footballspeler, Andreas Schmidt (* 1970), düütschen Politiker, Andreas Schmidt (* 1973), düütschen Footballspeler, Andreas Schmidt (* 1974), düütschen Journalist, Andreas Schmidt (* 1976), düütschen Trance-Produzent, Andreas Schmidt-Colinet (* 1945), düütschen Klassischen Archäoloog, Andreas Schmidt-Rhaesa (* 1966), düütschen Zooloog, Andreas Schmidt-von Rhein (* 1965), düütschen Weertschopsmanager un Heimaatforscher, Andreas Schmidt-Rögnitz (* vör 1971), düütschen Jurist, Andreas Schmidt-Schaller (* 1945), düütschen Schauspeler, Andreas Christoph Schmidt (* 1957), düütschen Schriever, Speelbaas un Produzent, Andreas E. Schmidt (* 1959), düütschen Volkskundler, Andreas W. Schmidt (* 1950), düütschen Synchroonautor un Synchroonspreker. Kiek ok bi: Andreas Schmid. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de
Wallace Shawn (* 12. November 1943 in New York) is en US-amerikaanischen Schauspeler un Speelbaas, de bi Film, Feernsehn un an’t Theater arbeit. Butendem is he ok Schriever. Shawn hett an de Universität Harvard un in Oxford Philosophie, Historie un Politik studeert. He is as Schriever vun tallrieke Theaterstücken bekannt worrn, as bekannst Stück dorünner The Fever. Dat Stück is later ok as The Fever verfilmt worrn, wobi he sülvst dat Dreihbook schreven hett. In’t Johr 1979 hett he to’n eersten mol as Schauspeler arbeit in den Film Manhattan vun Woody Allen. In de Tiet dorna hett he in vele komische un Charakterrullen speelt. In’t Feernsehn harr de Gastrullen in bekannte Regen as Star Trek: Deep Space Nine, de Cosby Show oder in Crossing Jordan. Sien Vadder, William Shawn, hett twüschen 1952 un 1987 dat Magazin The New Yorker rutgeven. Sien Broder, Allen Shwan, is en bekannten Komponist. The Hotel Play (1970) The Hospital Play (1971) Our Late Night (1975) A Thought in Three Parts (1976) Marie and Bruce (1978) Aunt Dan and Lemon (1985) The Fever (1990) The Designated Mourner (1997) The Threepenny Opera (2006) Grasses of a Thousand Colors (2008) 1982: den BSFC Award in de Kategorie Best
Herman Wouk (* 27. Mai 1915 in New York City; † 17. Mai 2019 in Palm Springs, Kalifornien) weer en US-amerikaanisch Schriever, de den Pulitzer-Pries kreegen hett. He wurr ok dör de mit herutragenden Schauspelern besetten Verfilmungen vun sien Warken bekannt. Herman Wouk stammt ut en russisch-jöödsch Immigrantenfamilie un verbroch Kindheit un Jöögd in de Bronx. 1934 kreeg en B.A. vun de Columbia University, nahdem he vörher de Townsend Harris High School besöcht harr. Laterhen schreev he för den Rundfunk. In de Tweet Weltkrieges deen he in de US Navy up Minensöökbooten un fung nebenbi mit sien eerst Roman Aurora Dawn an. 1945 hett he Betty Sarah Brown heiraadt, de 2001 storven is, mit de he dree Söhns hett. 1952 Pulitzer-Pries 1998 Guardian of Zion Award Herman Wouk weer Anhänger vun de zionistisch Idee, sück för de insett un kreeg dorüm den Guardian of Zion Award 1998. Zitat: "Zionism is a single long action of lifesaving, of snatching great masses of people out of the path of sure extinction." (This is My God, 1959, Seite 264) Romane Aurora schaumgeboren. Roman („Aurora Dawn“). Goldmann, München 1984, ISBN 3-442-06866-5 (besteiht ut de Deelen Rosa ist Aurora oder Die wahre Geschichte von Andrew
Dit Woort hett noch annere Bedüden: kiek dorför ünner Graafschuffel. Spaden is en Dörp un Oortschop in de Gemeen Schippdörp in’n Landkreis Cuxhoben. Spaden hett de Funkschoon von en Vörort von Bremerhoben. Fröher weer Spaden en Dörp, man mit de Tied wüssen Bremerhoben un Spaden jümmers mehr tohoop, so dat Spaden sowat as en Vörort von Bremerhoben worrn is. Bi Spaden höört ok de lüttje Oort Wehdenerdamm mit bi. Spaden liggt oostwarts von Bremerhoben-Leh un 7 m baven NN. Dor weren de Lüüd ook in de verleden Tieden – ehr Dieken boot wörrn - velig vör dat Water von de Werser un de Nordsee. De Diken kemen eerst in dat 17. Eew. Dat Spaden op en Anhöögt liggt, dat mag de Grund för den Naam sien. Nau weet de Lüüd twoors nich, wo de Naam von herkümmt. Man gifft weck, de meent, de Naam Spaden kümmt af von plattddütsch Spot or Spat (to’n Bispill Sünnspatten) un ingelsch spot. Spot heet Fleck, besünners en Holm, en Anhöögt – Spaden liggt jo 7 m baven NN. Anner Lüüd sünd sick vermoden, dat de Naam wat to kriegen hett mit plattdüütsch Spaad un ingelsch spade, de Reedschopp för dat Schüffeln in de Eer.
Dat französische Departement Alpes-Maritimes [alp‿ma.ʁi.ˈtim] liggt an de Middellannsche See un geht vunne Côte d'Azur int alpine Binnenland. Bekannte Städer sünd Cannes un Nizza (frz. Nice). Alpes-Maritimes is ok umto Monaco. In'n Bezirk läwt circa 1 Mio. Inwahners. Alpes Maritimes is ook de franzöösche Naam vun'n Deel vun de Alpen (hoochdüütsch Seealpen), wat hier de Grenzbarg twüschen Frankriek un Italien förmt. De Römers harrn al't Johr 7 v. Chr. ene Provinz Alpes Maritimae grünn't. Ehr Hööftstadt weer Cemenelum, hüüt Cimiez, en Stadtdeel vun Nizza. Inne Tied vun ehr gröttste Utdehnung, an't End vun't 3. Johrhunnert enthollde de Provinz ok Digne un Briançon un weer de Hööftstadt nah Embrun verleggt worrn. En Bezirk Alpes-Maritimes mit de Hööftstadt Nizza bestünn in Frankriek ok vun 1793 bet 1815. Sine Grenzen ünnerscheden sik vun de vun'n Bezirk vun uns Tied, as dat ok Monaco un San Remo in sick harr. De Bezirk Alpes-Maritimes vun uns Tied worr 1860 förmt, as de Graafschap Nizza an Frankriek kehm. Dat worr ut de Graafschap, de dat Arrondissement Nizza förmde, un en Deel vun'n Bezirk Var, wat de Bezirk Grasse förmde, förmt. Dat leste verklort, worüm de Stroom Var nich dör den Bezirk vun'n lieken Naam fleet: he
De Cree (engelsch, ok Kri, franzöösch: Cri) sünd en Indianervolk in Noordamerika. Hör Stammesrebeet erstreckt sück vun de Rocky Mountains bit to’n Atlantik över Deelen vun de USA un vun Kanada, wo de Cree hüüd de gröttste First Nation billen. Se sülvst beteken sück as Ayisiniwok, wat ‚wohr Minschen‘ bedüüd, oder in‘ Sinn vun ‚das Volk‘ as Iniwak, Iyiniwok, Eenou, Iynu oder Eeyou. Hör Spraak höört de Algonkin-Spraakgrupp an; mit hör verwandt is das Michif vun de Métis. De Cree stellt hüüd mit Afstand de gröttst Grupp ünner de First Nations dor. Hör 135 staatlich anerkannten Stämme umfaaten ruch weg 200.000 Minschen. List van Indianer up de noordamerikaansche Kontinent Cree. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Grand Council of the Crees
Jamaica Inn is de Titel vun en Speelfilm ut dat Johr 1939, bi den Alfred Hitchcock Speelbaas weer. Dat weer sien letzten britischen Film, vör den Anfang vun sien Tosamenarbeit mit David O. Selznick in de USA. De Film baseert op den Roman Jamaica Inn ut dat Johr 1936 vun Daphne du Maurier un is in de Elstree-Studios in de Neeg vun London dreiht worrn. De Film speelt to Anfang vun’t 19. Johrhunnert in de engelschen Graffschop Cornwall. He fangt dormit an, as Piraten in en Storm mit jemehr Lichters en Schipp op en Riff oplopen laat. De Mannschop warrt op brutale Oort un Wies doodhaut un de Göder an Boord warrt klaut. To glieken Tiet is de junge Weetdeern Mary op’n Weg na ehr Tante Patience un ehren Mann Joss, de in de Gastweertschop „Jamaica Inn“ leevt. Man, mit de Gastweertschop wüllt de Lüüd nix to kriegen hebben, vun wegen dat se en slechten Roop hett un gresige Lüüd dor in un ut gahn schüllt. Un so föhrt de Kutscher ok gau an de Gastweertschop vörbi un sett de Deern in de Neeg vun dat Goot vun Sir Humphrey Pengallan ut, en Landvogt, de sik in sien Luxus söhlt
Jamaica Inn betekent Jamaica Inn, Roman vun Daphne du Maurier ut dat Johr 1936, Jamaica Inn, Film vun Alfred Hitchcock ut dat Johr 1939. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Hööftstadt vun en Staat, Bundsland oder Provinz is de Stadt, wo de Regeerung vun dat Rebeet in sitten deit. Normolerwiese is de Hööftstadt ok de Platz, wo dat Parlament, de Hoge Gerichtshoff un de Wahnung vun dat Hööft vun den Staat inricht’ sünd. Bi en Gemeende warrt meist vun en „Hööftoort“ snackt un nich vun en Hööftstadt. En Stadt kann sülvstverständlich de Hööftstadt vun verscheden Eenheiten vun de Verwaltung ween. So is de Stadt Brüssel de Hööftstadt vun de Kuntrei vun de Hööftstadt Brüssel (ndl.: Brussels Hoofdstedelijk Gewest), vun Flannern, vun de „Franzöösche Gemeende in Belgien“ un „de facto“ ok vun de EU. En Hööftstadt hett towielen densülvigen Naam as dat Rebeet, wo se Hööftstadt vun is. Dat kummt bi Provinzen faken vör, man towielen ok bi Länner, so as in Luxemborg un Mexiko-City. Annersrum kummt dat ok för, dat de Stadt mit densülvigen Naam, as dat Land, doch nich de Hööfstadt is. So is de Hööftstadt vun Belize nich Belize City, man Belmopan. Meist warrt de wichtigste Stadt vun en Rebeet, faken ok de gröttste Stadt, utwählt as Hööftstadt. Towielen is en Hööftstadt ok en so nömmte primate city. Dat bedutt, se is, vergleken mit de annern Städer
Alton Glenn Miller (* 1. März 1904 in Clarinda, Iowa; † 15. Dezember 1944) weer en US-amerikaansch Jazz-Basuunist, Bandleader, Komponist un Arrangeur. Miller verbroch sien Kindheit in Iowa, Nebraska, Missouri un Colorado. In dat Hoochschoolorchester vun Fort Morgan speel he Toogbasuun, womit he twee Johren vun sien Studium betallt hett. Nah en Afsteker an de Universität vun Colorado is he 1926 de „Ben Pollack Band“ bitreden, de he twee Johr later aber ok weer verlaaten hett. Van 1929 bit 1937 speel he as unafhängig Basuunist bi Red Nichols, Benny Goodman, Ray Nobles American Band un den Dorsey Brothers. Mit sien eerst eegen Band hett Miller 1937 eenig Upnahmen för Columbia („Solo Hop“, April 1935, Milles eerst Hit, de Rang 7 kreeg), Brunswick un Decca makt, aber in dat sülvig Johr gung de Grupp utnanner. Anfangs hett Miller as Arrangeur arbeit un hett Upnahmen mit wesselnd Besetten makt, bit he in‘ Januar 1938 mit „Every Day's a Holiday“ bi Brunswick siet tweeten Hit in de natschonalen Charts platzeeren kunn, wat sien Dörbröök weer. Sien af Dezember 1937 entstahnd 78er as „My Reverie“, „The Lady's In Love with You“, „Little Brown Jug“ as ok sien eersten Nummer-1-Hits „Stairway to the Stars“ in‘
Prof. Dr. h.c. mult. Loki Schmidt, an un for sik Hannelore Schmidt, borene Hannelore Glaser, (* 3. März 1919 in Hamborg; † 21. Oktober 2010 in Hamborg-Langenhoorn ) is en düütsche Schoolmeestersche an de Volks- un Realschool ween. Bekannt wurrn is se as den vörmoligen Bundskanzler Helmut Schmidt siene Fro. Se hett sik bannig mit Biologie un Natur befaat un as Botanikersche un bi ehrn Insatz för den Naturschuul hefft ok de Facklüde ehr gellen laten un tolustert, wat se to seggen harr. Loki Schmidt weer de Dochter vun Hermann Glaser, de up en Warft as Bedriefselektriker arbeiden dö un den siene Fro Gertrud. Tohopen mit ehre Suster Linde un ehrn Broder Christoph is se unner bescheidene Umstänn upwussen. As de Vadder 1931 arbeitslos wurrn is, hett de Mudder as Neihersche ehr Geld verdeent. Den Ökelnaam „Loki“ hett se sik as lüttje Deern sülms geven. Se besöch de Lichtwarkscholen in Hamborg. Dat weer en Gymnasium, wo Musik un Kunst en Rull speelt hefft. Jungs un Deerns sund dor tohopen uptagen wurrn un so hett se dor al 1929 ehrn latern Mann Helmut kennen lehrt. Erna Stahl weer ehre Schoolmeestersche. Düsse Fro höör to dat Umfeld vun de Witte Rose Hamborg
Stella Stevens (* 1. Oktober 1938 in Yazoo City, Mississippi – as Estelle Caro Eggleston; † 17. Februar 2023 in Los Angeles, Kalifornien) weern en US-amerikaansche Schauspelerin. Stevens is in Yazoo City (mitünner ok as Hot Coffee betekent) boren worrn. Se is as Schauspelersche opdeckt worrn, as se jüst as Modell arbeiten de un hett denn en Verdrag kregen bi de Produkschoonsfirma 20th Century Fox. Se harr denn eerstmol en poor lütte un middlere Rullen in verscheden Feernseh- un Filmprodukschonen, bit se in’n Januar 1960 as Playmate vun’n Maand in’n Playboy to sehn weer. Dorna kreeg se tallrieke Filmanbotten, weer aver tomeist op’n Tyyp vun de sexy blondhoorte Fro fastleggt, as 1963 in de Parodie The Nutty Professor vun Jerry Lewis oder in den Katastrophenfilm The Poseidon Adventure. Spood harr se ok mit den zynischen Western The Ballad of Cable Hogue oder mit de Süüdstaaten-Saga Flamingo Road. Butendem speel se vör allen in Feernsehregen un -filmen mit. Stevens hett en Söhn, Andrew Stevens, de ok as Schauspeler arbeit. Stella Stevens is bit hüüt tweemol för Filmpriesen nomineert wesen. Dat eerste mol weer 1960 se 1960 as Best Newcomer — Fro för den Golden Globe vörslahn un hett dissen Pries ok
Har Gobind Khorana (* 9. Januar 1922 in Raipur, Punjab (in de hüüdig pakistaansch Deel); † 9. November 2011 in Concord, Massachusetts) weer en indisch-US-amerikaansch Molekularbioloog un Nobelpriesdräger. Khorana gelung 1970 as eerst de künstlich Synthese vun en Gen. He hett wesentlich Arbeiten för de Entzifferung vun den Genetisch Code leist. Marshall Warren Nirenberg un Heinrich Matthaei harrn dör hör Poly-U-Experiment de Grundlaag schaffen. Khorana wurr in dat damalig Britisch-Indien boren. Sien Geburtsort liggt in dat hüüd to Pakistan hörend Deel vun de Punjab. Sien Geburtsdatum is is nich nipp un nau bekannt, in den Dokumenten wurr laterhenn de 9. Januar 1922 indragen. He stamm ut en Hindu-Familie, de nah dat Updeelen vun Britisch-Indien ut den nee grünnd Moslem-Staat Pakistan flüchten mussen. Ofschoons de Familie bannig arm weer, hett de Vader düchtig up de Utbildung vun sien Kinner acht, so dat sien Familie praktisch de eenzig in de Oort weer, de Lesen und Schrieven kunn. Nah sien Schoolutbildung studeer Khorana an de University of the Punjab in Lahore un hett dat Studium mit en Master-Titel (M.Sc.) afslooten. 1945 gung he mit en Stipendium nah England um en Dokterarbeit an de University of Liverpool antofangen. Nahdem he sien Doktertitel (Ph.D.) harr,
Tony, bürgerlich Manfred Oberdörffer, (* 9. Mai 1944 in Hamborg) is en düütsch Slagersinger, Komponist, Texter un Musikproduzent. He weer vör allem in de 1970er Johren bekannt. As Tony un Tony Tornado weer Oberdörffer anfangs as Beat- un Rocksinger bekannt. Hier weer he in de 1960er Johren mit de Band „Die Tonics“ ünnerwegens. Anfang vun de 1970er Johren is he in dat Slagerfack wesselt un harr en paar Hits, mit de he ünner annern in de ZDF-Hitparade uptreden is. Sein’ gröttsten Spood harr he mit dat Leed Mädchen mit roten Haaren. Bit Midden vun de 1970er geev dat noch mehr Singles, denn wurr dat ruhiger. 1991 hett he tosommen mit Karsten Runge („Maat“), de Enn’ vun de 1970er Johre mit dat Trio „Muskelkater“ Spood hat harr, un Ronald David („Smuttje“) de Grupp „Tony und die Strandpiraten“ grünnd. He sülvst weer denn de „Käpt'n“. De Band nehm an de neddersassisch Wettstried Lieder so schön wie der Norden 1991 deel. Hör Leed Lüd vunne Woderkant keem aber blots up den 13. Platz. De Grupp is aber dornah liekers in de Folgetiet, vör allen in Noorddüütschland, bi verscheeden Musiksendungen uptreden. 1969 Dynamite woman 1970 Nuevo Laredo 1971 Ich bin ein Mann 1971 Hey,
Titus Flavius Domitianus (* 24. Oktober 51 in Rom; † 18. September 96 in Rom), up Düütsch meest kört Domitian nömmt, weer röömsch Kaiser van 81 bis 96. As Nahfolger vun sien Vader Vespasian un vun sien Bröer Titus weer he de darte un letzt Herrscher ut dat Geslecht vun de Flavier. Domitian. Mehr Biller, Videos oder Audiodateien to’t Thema gifft dat bi Wikimedia Commons.